পতিতাবৃত্তিকে বৈধতা দেওয়ার বিষয়ে একমত পোষণ করেন থানাদ্দা নিং সোয়াংনেতর। তবে এ ব্যাপারে তাঁর প্রধান উদ্বেগ হলো, বৈধতা দেওয়া হলে যৌনকর্মীরা চিহ্নিত হয়ে যাবেন, সেটি তাঁদের আবার লজ্জাজনক পরিস্থিতিতে ফেলে দেবে। তিনি আরও বলেন, আইনগতভাবে যৌনকর্মীদের নিবন্ধিত করার মানে হলো জীবিকার জন্য তাঁদের দেহ বিক্রি করাটাকে স্বীকার করে নেওয়া। থাইল্যান্ডের অনেকেই এই কাজের সঙ্গে যুক্ত থাকলেও একে খারাপ চোখে দেখা হয়। তিনি বলেন, ‘এই যৌন ব্যবসায় আমার অনেক বন্ধু রয়েছে। তাঁরা নির্যাতিত হন, আহত হন। নির্যাতনে অনেকে মারাও যান। আমরা এতটাই ভীত যে পুলিশের কাছে অভিযোগ দিতে পারি না। কেননা আমরা যা করি তা বৈধ নয়। একই আইন দিয়ে আমাদের সুরক্ষা দেওয়া উচিত, আমরা কাজ করি সেটা বিষয় নয়।’